An huñvre : sed aze un tem all a gaver stank e oberenn Lovecraft. Lod brasañ e zanevelloù a zo diazezet war  huñvreoù en deus bet, hag eñ o kempenn anezho evit ma teufent da vezañ istorioù. Ar chousked a oa ivez un dra a-bouez evitañ, dreist-holl abalamour de yeched bresk. Kemend-se a weler en ul lizher a gasas da Rheinhart Kleiner, deiziet 21 a viz Mae 1920 : An daou huñvre a zeuas din e-kreiz goude kreisteiz pa chomjen a-sav gant ma labour dre ma oa skuizh ma nervennoù, ha pa lakjen ma fenn war ma divrech, war vord an daol a oa dirazon. Degouezhet on dur poent men em roan da gousket alies-tre, kemend-se a sikour  achanon da zerchel ha da ober muioch evit kustum.